**Bevezetés 1.**

**Tartalomjegyzék**

**1. 1993. évi III. törvény (Szoc.tv.) ellátásai 2.**

**I. szociális rászorultságtól függő pénzbeli ellátások 2.**

1. rendszeres szociális segély

2. foglalkoztatást helyettesítő támogatás

3. időskorúak járadéka

4. lakásfenntartási támogatás

5. adósságkezelési szolgáltatás

6. ápolási díj

7. önkormányzati segély

8. temetési segély

**II. természetben nyújtott szociális ellátások 6.**

**a) pénzbeli ellátás helyett 6.**

1. lakásfenntartási támogatás

2. átmeneti segély

3. temetési segély

4. rendszeres szociális segély, foglalkoztatást helyettesítő támogatás

**b) természetbeni ellátások 8.**

1. köztemetés

2. közgyógyellátás

**3.** egészségügyi szolgáltatásra való jogosultság

**2. 1993. évi III. törvényben szabályozottakon kívüli ellátások 10.**

1. rokkantsági járadék

2. átmeneti járadék

3. rendszeres szociális járadék

4. megváltozott munkaképességű személyek ellátásai

5. bányász dolgozók egészségkárosodási járadéka

6. vakok személyi járadéka

7. házastársi pótlék

8. házastárs utáni jövedelempótlék

9. cukorbetegek támogatása

10. szépkorúak jubileumi köszöntése

11. súlyos mozgáskorlátozottak közl. támogatása

12. parkolási igazolvány

13. fogyatékossági támogatás

14. álláskeresési járadék

15. nyugdíj előtti álláskeresési segély

16. keresetpótló juttatás

17. vállalkozói járadék

**3. Gyermekek után járó ellátások 18.**

**Az 1998. évi LXXXIV. törvényben szabályozott ellátások 18.**

1. anyasági támogatás

2. gyermekgondozási segély

3. családi pótlék

4. magasabb összegű családi pótlék

5. gyermeknevelési támogatás

**A kötelező egészségbiztosításról szóló 1997. évi LXXXIII. tv. 21.**

1. terhességi-gyermekágyi segély

2. táppénz

3. gyermekápolási táppénz

4. gyermekgondozási díj

**Egyéb kedvezmények 24.**

1. apa munkaidő-kedvezménye

2. gyermekek után járó pótszabadság

3. családi kedvezmény

4. ingyenes tankönyvellátás

**A 1997. évi XXXI. törvényben (Gyvt.) szabályozott ellátások 27.**

**a) Pénzbeli ellátások 27.**

1. rendszeres gyermekvédelmi kedvezmény

2. rendkívüli gyermekvédelmi támogatás

3. kiegészítő gyermekvédelmi támogatás

4. gyermektartásdíj megelőlegezése 5. óvodáztatási támogatás

6. otthonteremtési támogatás

7. gyermekétkeztetés normatív kedvezménye

**b) Természetben nyújtott ellátások 30.**

természetben nyújtott rendkívüli gyv. támogatás

**4. 1997. évi LXXXI. törvény fontosabb ellátásai 31.**

**A társadalombiztosítási nyugellátásról 31.**

1. öregségi teljes nyugdíj

2. öregségi résznyugdíj

3. korhatár előtti ellátás

4. korhatár alatti nyugdíjasok kereső tevékenysége

5. rokkantsági nyugdíj

6. baleseti rokkantsági nyugdíj

**Hozzátartozói ellátások 33.**

1. özvegyi nyugdíj

2. árvaellátás

3. szülői nyugdíj

4. özvegyi járadék

**A minisztérium elérhetőségei 36.**

**Szociális ellátások 2014.**

Nem könnyű eligazodni a jogszabályok sokaságában, sem az ellátásokban érintetteknek, sem az ügyintézőknek, sem az ellátások iránt érdeklődőknek. Szociális ellátórendszerünk meglehetősen szerteágazó. Bizonyos ellátások az időskorúakat érintik, mások a megváltozott munkaképességűeket, a fogyatékosokat, a gyermeket nevelő családokat.

Nehezíti a tájékozódást a jogszabályok gyakori változásán túl az is, hogy az ellátások igénylése és megállapítása különböző szervek hatáskörébe tartozik.

A jelenleg igénybe vehető ellátásokról szóló tömör összefoglalóval az eligazodást szeretnénk megkönnyíteni. A könnyebb áttekinthetőség érdekében az ellátások bemutatásánál jelezzük a vonatkozó jogszabályt, továbbá feltüntetjük a jogosultak körét és a juttatás összegét.

Reméljük, összeállításunk hatékony segítséget nyújt a kötet olvasóinak lehetőségeik megismerésében, azok gyakorlati hasznosításában és jogaik érvényesítésében.

Budapest, 2014. január

Emberi Erőforrások Minisztériuma

Központi Ügyfélszolgálati Iroda

**1. 1993. évi III. törvény ellátásai**

*( a szociális igazgatásról és szociális ellátásokról )*

|  |  |  |  |  |
| --- | --- | --- | --- | --- |
| **I. szociális rászorultságtól függő pénzbeli ellátások** | | | | |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **Aktív korúak ellátása**  Az aktív korúak ellátására jogosult személy részére rendszeres szociális segélyt vagy foglalkoztatást helyettesítő támogatást állapítanak meg.  1. Rendszeres szociális segély  **37.§**  \* az öregségi nyugdíj mindenkori legkisebb összege 2014-ben **28.500,- Ft**, | A jegyző aktív korúak ellátására való jogosultságot állapít meg annak a személynek,  - aki munkaképességét legalább 67%-ban elvesztette, aki legalább 50%-os mértékű egészségkárosodást szenvedett, vagy akinek az egészségi állapota a rehabilitációs hatóság komplex minősítése alapján nem haladja meg az 50%-os mértéket, vagy  - akinek esetében a munkanélküli-járadék, álláskeresési járadék, álláskeresési segély, vállalkozói járadék folyósítási időtartama lejárt, (együtt: álláskeresési támogatás) vagy  - akinek esetében az álláskeresési támogatás folyósítását keresőtevékenység folytatása miatt a folyósítási idő lejártát megelőzően szüntették meg, és a keresőtevékenységet követően álláskeresési támogatásra nem szerez jogosultságot, vagy  - aki az aktív korúak ellátása iránti kérelem benyújtását megelőző két évben az állami foglalkoztatási szervvel vagy a rehabilitációs hatósággal legalább egy év időtartamig együttműködött, vagy  - akinek esetében az ápolási díj, a gyermekgondozási segély, a gyermeknevelési támogatás, a rendszeres szociális járadék, a bányász dolgozók egészségkárosodási járadéka, az átmeneti járadék, a rehabilitációs járadék, a rokkantsági nyugdíj, a baleseti rokkantsági nyugdíj, a megváltozott munkaképességű személyek ellátása, az ideiglenes özvegyi nyugdíj folyósítása megszűnt, illetve az özvegyi nyugdíj folyósítása a gyermek életkorának betöltése miatt szűnt meg, és közvetlenül a kérelem benyújtását megelőzően az állami foglalkoztatási szervvel vagy a rehabilitációs hatósággal legalább három hónapig együttműködött,  feltéve, hogy saját maga és családjának megélhetése más módon nem biztosított, és keresőtevékenységet nem folytat.  Nem minősül keresőtevékenységnek, ha a kérelmező, illetve a jogosult közfoglalkoztatásban, egyszerűsített foglalkoztatásban vesz részt vagy háztartási munkát végez.  Rendszeres szociális segélyt állapítanak meg annak az aktív korúak ellátására jogosult személynek, aki az ellátásra való jogosultság kezdő napján  - egészségkárosodott személynek minősül, vagy  - a reá irányadó nyugdíjkorhatárt öt éven belül betölti, vagy  - 14 éven aluli kiskorú gyermeket nevel - feltéve, hogy a családban élő gyermekek valamelyikére tekintettel más személy nem részesül a Cst. szerinti gyermekgondozási támogatásban, vagy gyermekgondozási díjban, terhességi-gyermekágyi segélyben - és a gyermek ellátását napközbeni ellátást biztosító intézményben nem tudják biztosítani, vagy  - a települési önkormányzat rendeletében az aktív korúak ellátására jogosult személyek családi körülményeire, egészségi vagy mentális állapotára tekintettel meghatározott egyéb feltételeknek megfelel.  A jogosultság megállapításának további feltétele, hogy a családnak az egy fogyasztási egységre jutó havi jövedelme ne haladja meg az öregségi nyugdíj mindenkori legkisebb összegének 90%-át (25.650,- Ft) és vagyonnal ne rendelkezzenek. | A települési önkormányzat  jegyzője | Az önkormányzat költségvetése, melyhez a központi költségvetés 90%-os mértékben hozzájárul. | A rendszeres szociális segély havi összege a családi jövedelemhatár összegének és a jogosult családja havi összjövedelmének különbözete, de nem haladhatja meg a közfoglalkoztatási bér mindenkori kötelező legkisebb nettó összegének 90%-át, 45.569,- forintot.  Ha a rendszeres szociális segélyben részesülő személy családtagjának foglalkoztatást helyettesítő támogatást (22.800,- Ft) állapítottak meg, a rendszeres szociális segély összege nem haladhatja meg a nettó közfoglalkoztatási bér 90%-ának (45.569,- Ft) és a foglalkoztatást helyettesítő támogatás összegének különbözetét, azaz 22.769,- forintot.  **Az aktív korúak ellátására egy családban egyidejűleg csak egy személy jogosult.**  Egy családban egyidejűleg két személy abban az esetben jogosult az aktív korúak ellátására, ha az egyik személy a foglalkoztatást helyettesítő támogatásra míg a másik személy a rendszeres szociális segélyre jogosult. |
| **2. Foglalkoztatást helyettesítő támogatás**    **35.§** | Foglalkoztatást helyettesítő támogatást állapítanak meg annak a személynek, akinek az aktív korúak ellátására való jogosultságát megállapították kivéve, ha a rendszeres szociális segélyre való jogosultság feltételeivel rendelkezik. | A települési önkormányzat jegyzője | Az önkormányzat költségvetése, melyhez a központi költségvetés 80%-os mértékben hozzájárul. | Összege:  A foglalkoztatást helyettesítő támogatás havi összege az öregségi nyugdíj mindenkori legkisebb összegének 80%-a: **22.800 Ft**  **Egy családban egyidejűleg csak egy személy részesülhet foglalkoztatást helyettesítő támogatásban.** |

|  |  |  |  |  |
| --- | --- | --- | --- | --- |
| **3. Időskorúak járadéka**  32/B.§ | Az időskorúak járadékékára jogosult személy, aki  - a reá irányadó nyugdíjkorhatárt betöltötte, s akinek saját és vele együtt lakó házastársa, élettársa jövedelme alapján számított egy főre jutó havi jövedelme nem haladja meg az öregségi nyugdíj mindenkori legkisebb összegének 80%-át,( 22.800,- Ft)  - az egyedülálló, a reá irányadó nyugdíjkorhatárt betöltötte, de 75 évesnél fiatalabb, s akinek havi jövedelme nem haladja meg az öregségi nyugdíj mindenkori legkisebb összegének 95%-át, (27.075,- Ft)  - az egyedülálló, 75. életévét betöltötte, s akinek havi jövedelme nem haladja meg az öregségi nyugdíj mindenkori legkisebb összegének 130%-át (37.050,- Ft) | járási hivatal | központi költségvetés | * a reá irányadó nyugdíjkorhatárt betöltött személy esetén az öregségi nyugdíj mindenkori legkisebb összegének 80%-a (22.800,- Ft) * az egyedülálló, a reá irányadó nyugdíjkorhatárt betöltött, de 75 évesnél fiatalabb személy esetén az öregségi nyugdíj mindenkori legkisebb összegének 95%-a (27.075,- Ft ) * az egyedülálló, 75. életévét betöltött személy estén az öregségi nyugdíj mindenkori legkisebb összegének 130%-a (37.050,- Ft)   A jövedelemmel rendelkező személy esetén a járadék összege a fenti összegek és a saját havi jövedelmének különbözete. |
| **4. Lakásfenntartási támogatás**  **38.§** | 1.Normatív alapon állapítják meg a támogatást annak a személynek, akinek háztartásában az egy fogyasztási egységre jutó havi jövedeleme nem haladja meg az öregségi nyugdíj mindenkori legkisebb összegének 250%-át,(71.250 Ft) és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.  2.Támogatásra alanyi jogon jogosult az adósságkezelési szolgáltatásban részesülő személy. | A települési önkormányzat  jegyzője | Az önkormányzat költségvetése, melyhez a központi költségvetés hozzájárul. | Összege minimum **2.500,- Ft.** |
| **5. Adósságkezelési szolgáltatás**  **55.§** | A települési önkormányzat adósságkezelési szolgáltatásban részesítheti azt a családot vagy személyt, akinek  - az adóssága meghaladja az ötvenezer forintot, és akinek az adósságok valamelyikénél fennálló tartozása legalább hat havi, vagy  *-* a közüzemi díjtartozása miatt a szolgáltatást kikapcsolták, továbbá  *-* akinek a háztartásában az egy főre jutó havi jövedelem nem haladja meg az önkormányzat rendeletében meghatározott összeghatárt, valamint  *-* aki a településen elismert minimális lakásnagyságot és minőséget meg nem haladó lakásban lakik, feltéve, hogy vállalja az adósság és a települési önkormányzat által megállapított adósságcsökkentési támogatás különbözetének megfizetését, továbbá az adósságkezelési tanácsadáson való részvételt. | A települési önkormányzat  képviselő-testülete, átruházott hatáskörben bizottsága, vagy polgármester. | Az önkormányzat költségvetése, melyhez a központi költségvetés hozzájárul. | Mértéke nem haladhatja meg az adósság 75%-át és összege legfeljebb **300.000,- Ft**, a lakáshitel-hátralékok bizonyos eseteiben **600.000,- Ft** lehet.  A támogatás nyújtható egy összegben vagy havi részletekben az adós vállalásától függően. |
| **6. Ápolási díj**  **40.§**  Az ápolási díjnak a költségvetési törvényben meghatározott alapösszege 2014-ben 29.500,- Ft. | Az ápolási díj a tartósan gondozásra szoruló személyek otthoni ápolását vállaló nagykorú hozzátartozó ellátása.  Ápolási díjra jogosult – a jegyes kivételével – a hozzátartozó, ha az ápolt önmaga ellátására képtelen, állandó felügyeletre, gondozásra szoruló  - súlyosan fogyatékos, ill.  - 18 év alatti tartósan beteg.  Kiemelt ápolási díjra jogosult az a hozzátartozó, aki  - a rehabilitációs hatóság komplex minősítése alapján a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény szerinti „**E”** minősítési kategóriába sorolt hozzátartozójának gondozását, ápolását végzi, vagy  - olyan hozzátartozójának gondozását, ápolását végzi, aki után a magasabb összegű családi pótlékot miniszteri rendeletben meghatározott súlyosságú betegségre vagy fogyatékosságra tekintettel folyósítják.  Méltányosságból állapítható meg, ha az ápolt 18 év feletti tartósan beteg. | járási hivatal  méltányossági jogkörben az önkormányzat  képviselő-testülete, | központi költségvetés  önkormányzat költségvetése | A súlyosan fogyatékos, valamint a 18. életévét be nem töltött tartósan beteg személyek ápolása esetén az ápolási díj összege azonosaz éves központi költségvetési törvényben meghatározott alapösszeggel (**29.500,- Ft**).  A fokozott ápolást igénylő súlyosan fogyatékos személy ápolása esetén az ápolási díj az éves központi költségvetési törvényben meghatározott alapösszeg 150 százaléka **(44.250,- Ft).**  A kiemelt ápolási díj összege a költségvetési törvényben meghatározott alapösszeg 180%-a, **53.100,- Ft**.  A 18 év feletti tartósan betegek ápolása esetén az ápolási díj az éves központi költségvetési törvényben meghatározott alapösszeg 80 százaléka **(23.600,- Ft).**  Időtartama szolgálati időre jogosít, mivel **10** százalék nyugdíjjárulék levonásra kerül. |
| **7. Önkormányzati segély**  **45.§** | A települési önkormányzat képviselő-testülete a létfenntartást veszélyeztető rendkívüli élethelyzetbe került, valamint az időszakosan vagy tartósan létfenntartási gonddal küzdő személyek részére a rendeletében meghatározottak szerint önkormányzati segélyt nyújt. Önkormányzati segély pénzügyi szolgáltatási tevékenységnek nem minősülő kamatmentes kölcsön formájában is nyújtható.  Önkormányzati segély adható eseti jelleggel vagy meghatározott időszakra havi rendszerességgel.  . | A települési önkormányzat  képviselő-testülete. | Az önkormányzat költségvetése. | Önkormányzati segélyben elsősorban azokat a személyeket indokolt részesíteni, akik önmaguk, illetve családjuk létfenntartásáról más módon nem tudnak gondoskodni vagy alkalmanként jelentkező, nem várt többletkiadások - így különösen betegséghez, halálesethez, elemi kár elhárításához, a válsághelyzetben lévő várandós anya gyermekének megtartásához, iskoláztatáshoz, a gyermek fogadásának előkészítéséhez, a nevelésbe vett gyermek családjával való kapcsolattartásához, a gyermek családba való visszakerülésének elősegítéséhez kapcsolódó kiadások - vagy a gyermek hátrányos helyzete miatt anyagi segítségre szorulnak. |

|  |  |  |  |  |
| --- | --- | --- | --- | --- |
| **II. természetben nyújtott szociális ellátások** | | | | |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **a) pénzbeli ellátás helyett** | | | | |
| **1. Lakásfenntartási támogatás**  **38.§** | az I/4. pontban leírtak szerint | települési önkormányzat jegyzője |  | például: közüzemi díjak térítése, tüzelőutalvány |
| **2. Önkormányzati segély**  **45.§** | az I/7. pontban leírtak szerint | A települési önkormányzat  képviselő-testülete. | Az önkormányzat költségvetése, melyhez a központi költségvetés hozzájárul. | például: élelmiszer, tankönyv biztosítása, gyermek-intézmény díjainak kifizetése, |
| 3. Rendszeres szociális segély és a foglalkoztatást helyettesítő támogatás  35.§ 37.§ | az I/1. valamint az I/2. pontban leírtak szerint | A települési önkormányzat jegyzője | Az önkormányzat költség-vetése, melyhez a központi költségvetés 90%-os, a foglalkoztatást helyettesítő támogatás esetén 80%-os mértékben hozzájárul. | A települési önkormányzat képviselő-testülete rendeletben előírhatja, hogy a tízezer forintot elérő összegben folyósított rendszeres szociális segély esetében az ellátás összegéből ötezer forintot természetben, fogyasztásra kész étel vásárlására felhasználható Erzsébet-utalvány formájában kell nyújtani.  A foglalkoztatást helyettesítő támogatás, valamint – a fentieken túl – a rendszeres szociális segély természetbeni szociális ellátás formájában akkor nyújtható, ha a családban védelembe vett gyermek él. Ha a települési önkormányzat képviselő-testülete a rendszeres szociális segély és a foglalkoztatást helyettesítő támogatás természetbeni szociális ellátás formájában történő nyújtásáról dönt, ebben az esetben a védelembe vett gyermekenként az ellátás megállapított összegének 20%-a, de összesen legfeljebb 60%-a nyújtható természetben. A rendszeres szociális segély esetében a 20, illetve 60%-os mérték megállapításánál 5000 Ft értékű Erzsébet-utalvány értékét figyelembe kell venni.  Természetbeni ellátás különösen az Erzsébet-utalvány, az élelmiszer, a tankönyv, a tüzelő segély, a közüzemi díjak, illetve a gyermekintézmények térítési díjának kifizetése, valamint a családi szükségletek kielégítését szolgáló, gazdálkodást segítő támogatás. |

|  |  |  |  |  |  |
| --- | --- | --- | --- | --- | --- |
| **b) természetbeni ellátások** | | | | | |
| **Típus** | | **Jogosultság** | **Ki állapítja meg?** | **Forrás** | **Forma/összeg** |
| **1. Köztemetés**  **48.§** | |  | A települési önkormányzat  képviselő-testülete. | Az önkormányzat költségvetése, melyhez a központi költségvetés hozzájárul | A haláleset szerint illetékes települési önkormányzat polgármestere gondoskodik az elhunyt személynek az eltemettetéséről, ha nincs, vagy nem lelhető fel az eltemettetésre köteles személy, vagy az eltemettetésre köteles személy az eltemettetésről nem gondoskodik. |
| **2. Közgyógyellátás**  **49.§**  Az egyéni havi gyógyszerkeret 2014-ben legfeljebb havi **12.000,- Ft**, az eseti keret évi **6.000,- Ft** | ***a)Alanyi jogon*** jogosult az ellátásra: az átmeneti gondozásban részesülő, és a nevelésbe vett kiskorú; a rendszeres szociális segélyben részesülő egészségkárosodott személy; a pénzellátásban részesülő hadigondozott és a nemzeti gondozott; a központi szociális segélyben részesülő; a rokkantsági járadékos, továbbá az a személy, aki  - rokkantsági ellátásban részesül és az egészségi állapota a rehabilitációs hatóság komplex minősítése alapján nem haladja meg a 30%-os mértéket,  - rokkantsági ellátásban részesül és 2011. december 31-én I. vagy II. csoportú rokkantsági, baleseti rokkantsági nyugdíjra volt jogosult,  - rokkantsági ellátásban részesül, de nem felel meg a fenti két feltételnek, de a közgyógyellátásra való jogosultságát 2012. április 15-éig megállapították,  - öregségi nyugdíjban részesül és 2011. december 31-én I. vagy II. csoportú rokkantsági, baleseti rokkantsági nyugdíjra volt jogosult, vagy  - öregségi nyugdíjban részesül, és a nyugdíjra való jogosultságának megállapítását megelőző napon rokkantsági ellátásban részesült 30%-os egészségi állapotára, vagy I.II. csoportú rokkantságára tekintettel,  - az aki, vagy aki után szülője vagy eltartója magasabb összegű családi pótlékban részesül. | | alanyi jogon valamint normatív alapon járási hivatal  települési önkormányzat jegyzője | Központi költségvetés  Központi költségvetés | A közgyógyellátási igazolvánnyal rendelkező személy térítésmentesen jogosult a társadalombiztosítási támogatásba befogadott, az indikációs és egyéb kiegészítő feltételeknek való megfelelés esetén  * egyes gyógyszerekre, gyógyszerkerete erejéig * gyógyászati segédeszközökre, protetikai és fogszabályozó eszközökre (ideértve a javítás költségeit is), valamint * az orvosi rehabilitáció céljából igénybe vehető gyógyászati ellátásokra. |
| ***b)*** ***Normatív alapon*** jogosult közgyógyellátásra az a személy, akinek az egészségbiztosítási pénztár által elismert térítési díja az öregségi nyugdíj mindenkori legkisebb összegének a 10%-át meghaladja (2.850,- Ft), feltéve, hogy a családjában az egy főre jutó havi jövedelem nem éri el az öregségi nyugdíj mindenkori legkisebb összegét (**28.500,- Ft**), egyedül élő esetén 150%-át (**42.750,- Ft**) | |  |
| ***c) Méltányossági alapon:*** A települési önkormányza képviselő-testülete méltányosságból állapítja meg a közgyógyellátást annak a szociálisan rászorult személynek, aki rendelkezik a települési önkormányzat rendeletében meghatározott feltételekkel. | | Központi költségvetés  + az önkormányzat  költségvetése. |
| **3.Egészségügyi szolgáltatásra való**  **jogosultság**  **54. §.** | Az egészségügyi szolgáltatás igénybevétele céljából annak a személynek állapítják meg az egészségügyi szolgáltatásra való jogosultságát,  - akinek családjában az egy főre jutó havi jövedelem az öregségi nyugdíj mindenkori legkisebb összegének 120%-át (34.200,- Ft),  - aki egyedül élő és jövedelme az öregségi nyugdíj mindenkori legkisebb összegének 150%-át (42.750,- Ft)  nem haladja meg, és családjának vagyona nincs. | | járási hivatal | központi költségvetés | A szociális rászorultság igazolásáról hatósági bizonyítványt állítanak ki. A bizonyítvány 1 évig érvényes.  A bizonyítvány birtokában járulékfizetés nélkül lehet igénybe venni az egészségügyi szolgáltatást. |

**2. 1993. évi III. törvényben szabályozottakon kívüli ellátások**

|  |  |  |  |  |
| --- | --- | --- | --- | --- |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **1. Rokkantsági járadék**  **83/1987. (XII. 27.) MT rendelet** | Rokkantsági járadékot állapítanak meg annak a 18. életévét betöltött személynek, aki a 25. életéve betöltése előtt teljesen munkaképtelenné vált, illetve 80%-os (korábban 100%-os mértékű munkaképesség-csökkenés) vagy azt meghaladó mértékű egészségkárosodást szenvedett és nyugellátást, baleseti nyugellátást részére nem állapítottak meg. A rokkantsági járadék folyósítása mellett jövedelmi és időbeli korlátozás nélkül lehet kereső tevékenységet folytatni.  A rokkantsági járadékban részesülő személy utazási kedvezményre jogosult. | A lakóhely szerint illetékes nyugdíj-biztosítási igazgatóság.  Folyósítja a Nyugdíj-folyósító Igazgatóság. | Központi költség-vetés | **33.330,- Ft.** |
| **2. Átmeneti járadék**  **387/2007.(XII.23.) Korm.rend.** | **2012. január 1-jétől új jogosultságot nem lehet megállapítani.** |  |  |  |
| **3. Rendszeres szociális járadék**  **387/2007. (XII.23.) Korm. rend.** | **2012. január 1-jétől új jogosultságot nem lehet megállapítani**. |  |  |  |
| **4. A megváltozott munkaképességű személyek ellátásai**  ***Rehabilitációs ellátás vagy***  ***Rokkantsági ellátás***  **2011. évi CXCI. tv.**    **6.§.** | A megváltozott munkaképességű személyek ellátásaira jogosult az, akinek az egészségi állapota a rehabilitációs hatóság komplex minősítése alapján 60 százalékos vagy kisebb mértékű, és aki  - a kérelem benyújtását megelőző 5 éven belül legalább 1095 napon át biztosított volt, 10 éven belül legalább 2555 napon át vagy 15 éven belül legalább 3650 napon át biztosított volt,  - keresőtevékenységet nem végez és  - rendszeres pénzellátásban nem részesül.  A megváltozott munkaképességű személy részére egészségi állapotától és rehabilitálhatóságától függően **rehabilitációs ellátást** vagy **rokkantsági ellátást** lehet megállapítani. | rehabilitációs hatóság | Egészség-biztosítási Alap | A **rehabilitációs pénzbeli ellátás** havi összege annak a rehabilitációs ellátásban részesülő személynek,  - akinek foglalkoztathatósága rehabilitációval helyreállítható, és egészségi állapota 51-60% közötti (B1 kategória), a havi átlagjövedelem 35 százaléka, de legalább a minimálbér 30 százaléka (27.900,- Ft) és legfeljebb a minimálbér 40 százaléka (37.200,- Ft)  - aki tartós foglalkozási rehabilitációt igényel és egészségi állapota 31-50% közötti (C1 kategória), a havi átlagjövedelem 45 százaléka, de legalább a minimálbér 40 százaléka (37.200,- Ft) és legfeljebb a minimálbér 50 százaléka (46.500,- Ft).  **A rokkantsági ellátás** annak a megváltozott munkaképességű személynek, akinek:  - egészségi állapota alapján foglalkoztathatósága rehabilitációval helyreállítható, azonban a komplex minősítés szakmai szabályairól szóló rendeletben meghatározott egyéb körülményei miatt foglalkozási rehabilitációja nem javasolt és akinek az egészségi állapota 51–60% között van és a rehabilitálhatóság szociális szempontú vizsgálata alapján a rehabilitációja nem javasolt (B2 kategória), valamint annak a személynek, akinek a foglalkoztathatósága rehabilitációval helyreállítható és a kérelem benyújtásának időpontjában az öregségi nyugdíjkorhatár betöltéséig hátralevő időtartam az 5 évet nem haladja meg, a havi átlagjövedelem 40 százaléka, de legalább a minimálbér 30 százaléka (27.900,- Ft) és legfeljebb a minimálbér 45 százaléka (41.850,- Ft)  - annak a megváltozott munkaképességű személynek az esetében, akinek egészségi állapota alapján tartós foglalkozási rehabilitációt igényel, azonban a komplex minősítés szakmai szabályairól szóló rendeletben meghatározott egyéb körülményei miatt foglalkozási rehabilitációja nem javasolt, és egészségi állapota 31-50 % közötti (C2 kategória), valamint annak a személynek az esetében, aki tartós foglalkozási rehabilitációt igényel és a kérelem benyújtásának időpontjában az öregségi nyugdíjkorhatár betöltéséig hátralevő időtartam az 5 évet nem haladja meg, a havi átlagjövedelem 60 százaléka, de legalább a minimálbér 45 százaléka (41.850,- Ft) és legfeljebb a minimálbér 150 százaléka (139.500,- Ft)  - annak a megváltozott munkaképességű személynek az esetében, aki kizárólag folyamatos támogatással foglalkoztatható és egészségi állapota 1-30 % közötti (D kategória) a havi átlagjövedelem 65 százaléka, de legalább a minimálbér 50 százaléka (46.500,- Ft) és legfeljebb a minimálbér 150 százaléka (139.500,- Ft)  - annak a megváltozott munkaképességű személynek az esetében, aki egészségkárosodása jelentős és önellátásra nem vagy csak segítséggel képes, és egészségi állapota 1-30 % közötti (E kategória) a havi átlagjövedelem 70 százaléka, de legalább a minimálbér 55 százaléka (51.150,- Ft) és legfeljebb a minimálbér 150 százaléka (139.500,- Ft). |
| **5.**  **Bányászok egészségkárosodási járadéka**  **23/1991.(II.9.) Korm. rend.** | A bányászok egészségkárosodási járadékára az a személy jogosult,  a) akinek egészségkárosodása legalább 29%-os mértékű,  - saját jogú nyugellátásra nem jogosult,  - nem részesül rendszeres pénzellátásban, keresetkiegészítésben, átmeneti keresetkiegészítésben, jövedelemkiegészítésben, átmeneti jövedelemkiegészítésben,  - a járadék megállapításakor keresőtevékenységet nem folytat, és  - a keresőtevékenység megszűnését megelőzően megváltozott munkaképességére, illetve egészségkárosodására tekintettel a bányászokat megillető keresetkiegészítésben vagy átmeneti keresetkiegészítésben részesült.  b) A fentieken túl járadékra jogosult az a személy is, aki  - bányászati tevékenységet folytató gazdálkodó szervezetnél legalább 10 évet földalatti munkakörben töltött el,  - a bányászati szolgálata során, vagy azt követően, de a bányászati tevékenysége következtében legalább 29%-os mértékű egészségkárosodást szenvedett,  - 2011. december 31-én rokkantsági, baleseti rokkantsági nyugdíjban, 2012. január 1-jétõl a megváltozott munkaképességű személyek ellátásaiban részesült, és  - saját jogú nyugellátásra nem jogosult,  - nem részesül rendszeres pénzellátásban, keresetkiegészítésben, átmeneti keresetkiegészítésben, jövedelemkiegészítésben, átmeneti jövedelemkiegészítésben,  Ha a **bányászok egészségkárosodási járadékában** részesülő személy kereső tevékenységet folytat és az általa fizetendő nyugdíjjárulék alapja meghaladja a tárgyév első napján érvényes minimálbér havi összegének tizennyolcszorosát (1.764.000 Ft), a keretösszeg elérését követő hónap első napjától a tárgyév december 31-ig (de legfeljebb az öregségi nyugdíjkorhatár betöltéséig) az ellátás folyósítását szüneteltetik. | A lakóhely szerint illetékes nyugdíj-biztosítási igazgatóság,  folyósítja a Nyugdíj-folyósító Igazgatóság | Központi költség-vetés | Az a) pont alapján megállapított feltételek esetén a járadék havi összege a megállapításkor megegyezik a kereset-kiegészítésnek, átmeneti kereset-kiegészítésnek, a járadék megállapítását megelőzően folyósított összegével, de 2013. január 1-jétõl nem lehet magasabb az öregségi nyugdíj legkisebb összege háromszorosának (85.500,- Ft). a nyugellátások 2014. január havi emelésének mértékével megemelt összegénél.  A b) pont alapján megállapított járadék esetén a járadék havi összege megegyezik a megváltozott munkaképességű személyek ellátásának  – amennyiben a felülvizsgálatot elvégezték, a felülvizsgálatot megelőző hónapra járó összegével,  – amennyiben felülvizsgálatra nem került sor, az ellátás megszüntetését megelőző hónapra járó összegével. |
| **6. Vakok személyi járadéka**  **6/1971. (XI. 30.) Eü.M rendelet,**  **1032/1971. (VII.14.) Kormányhatározat** | 18. évét betöltött erősen látáscsökkent és vak személy, aki látását tartósan (1 év), illetőleg véglegesen elvesztette.  ***2001. július 1-től nincs új megállapítás*** | Folyósítja  a Magyar Államkincstár | Központi költség-vetés | Havi összege:**15.360,- Ft** |
| **7.** **Házastársi pótlék**  és házastársi pótlékhoz járó kiegészítés  **89/1990. (V. 1.) MT rendelet**  **[187/1997.(X.31.) Korm. rendelet 12. § (4) bek.]** | Házastársi pótlékra az volt jogosult, akinek saját jogú nyugellátása a havi 9.670,- Ft-ot nem érte el, és a vele együtt élő házastársa az állandó özvegyi nyugdíjra jogosító életkort betöltötte vagy rokkant (67 % munkaképesség csökkenés) és akinek nyugellátása, baleseti nyugellátása, keresete, jövedelme az özvegyi nyugdíj legkisebb összegét nem haladta meg.  ***1998. január 1-től nincs új megállapítás*** | Folyósítja a Nyugdíj-folyósító Igazgatóság | Központi költség-vetés | Összege: **20.410,- Ft.** |
| **8. Házastárs utáni jövedelempótlék**  **89/1990 (V. 1.) MT rendelet**  **[187/1997. (X.31.) Korm. rendelet 12. § (4) bek.]** | Az öregségi, rokkantsági, baleseti rokkantsági nyugdíjban részesülőnek a házastársa (élettársa) után akkor adták, ha egyébként jövedelme miatt házastársi pótlékra nem volt jogosult.  ***1998. január 1-től nincs új megállapítás*** | Folyósítja a Nyugdíj-folyósító Igazgatóság | Központi költség-vetés | Összege: **14.160,- Ft.** |
| **9. Cukorbetegek támogatása**  **18/1987. (XII. 24.) EüM rendelet** | Annak állapították meg, aki rendszeres inzulin vagy perorális antidiabetikus kezelt és 70. évét betöltötte, vagy I-II. cs. rokkant, vagy a kiemelten kezelt csoportba tartozik.  ***2000. január 1-től nincs új megállapítás*** |  | Központi költség-vetés | Összege: **100**,-Ft. |
| **10. Szépkorúak jubileumi köszöntése**  **255/2008.(X.31.) Kormány rendelet** | Jubileumi juttatásra jogosult a 90., a 95. és a 100. életévüket betöltött, Magyarországon bejelentett lakóhellyel rendelkező magyar állampolgár, valamint a szabad mozgás és tartózkodás jogával rendelkező személy, amennyiben a fenti életkor betöltésének időpontjában a szabad mozgás és a három hónapot meghaladó tartózkodási jogát a Magyarország területén gyakorolják. | A Közigazgatási és Elektronikus Közszolgál-tatások Központi Hivatala (KEKKH) | Központi költség-vetés | A jubileumi juttatás összege:  - a 90. életév betöltésekor 90.000,- forint,  - a 95. életév betöltésekor 95.000,- forint,  - a 100. életév betöltésekor 100.000,- forint. |
| **11. Súlyos mozgás-korlátozott személyek közlekedési kedvezménye**  **102/2011.(VI. 29.) Korm. rendelet** | Közlekedési kedvezményre a súlyos mozgáskorlátozott személy jogosult.Súlyos mozgáskorlátozott személynek minősül:   * az a személy, aki mozgásszervi fogyatékosnak minősül, vagy halmozottan fogyatékosnak minősül és halmozott fogyatékosságai közül legalább az egyik mozgásszervi fogyatékosság, * az a személy, aki a 18. életévét nem töltötte be és a magasabb összegű családi pótlékra jogosító betegségekről és fogyatékosságokról szóló 5/2003. (II. 19.) ESZCSM rendeletben meghatározott mozgásszervi fogyatékosságban szenved, vagy többszörös és összetett betegségben szenved és többszörös és összetett betegségei közül legalább az egyik mozgásszervi fogyatékosságot okoz,   - a közlekedőképességében súlyosan akadályozott személy, amennyiben ez az állapota várhatóan legalább három éven keresztül fennáll.  Formái: gépkocsiszerzési támogatás és gépkocsi-átalakítási támogatás | Megyei, Fővárosi Kormányhivatal megyei, fővárosi szociális és gyámhivatala | Központi költség-vetés | A személygépkocsi szerzési támogatás összege:  - új járműnek minősülő személygépkocsi esetén: 900.000,- Ft  - használt személygépkocsi,  - segédmotoros kerékpárnak minősülő,három,- vagy négykerekű jármű, ill.  - járműnek nem minősülő, gépi meghajtású kerekesszék esetén: a vételár 60%-a, de legfeljebb 600.000,- Ft.  A személygépkocsi átalakítási támogatás összege: az átalakítás költsége, de legfeljebb 90.000,- Ft. |
| **12. Parkolási igazolvány**  **218/2003.(XII.11.)**  **Korm. rendelet** | Parkolási igazolványra jogosult az, aki  -a súlyos mozgáskorlátozott személyek közlekedési kedvezményeiről szóló 102/2011. (VI. 29.) Korm. rendelet értelmében közlekedőképességében súlyosan akadályozott,  - látási, értelmi, mozgásszervi fogyatékos, illetve autista,  - 2001. július 1-jét megelőzően vaknak minősítettek vagy  - a magasabb összegű családi pótlékra jogosító betegségekről és fogyatékosságokról szóló rendelet szerint vaknak vagy gyengénlátónak, mozgásszervi fogyatékosnak, értelmi fogyatékosnak, vagy autistának minősül,  és a minősítést szakvéleménnyel vagy szakhatósági állásfoglalással igazolja. | járási hivatal | Központi költség-vetés |  |
| **13. Fogyatékossági támogatás**  **1998. évi XXVI. tv. 22.§** | Az a 18. életévét betöltött súlyosan fogyatékos személy jogosult, aki  - látási fogyatékos  - hallási fogyatékos  - értelmi fogyatékos  - mozgásszervi fogyatékos  - autista, illetőleg  - halmozottan fogyatékos  és állapota tartósan vagy véglegesen fennáll, továbbá önálló életvitelre nem képes vagy mások állandó segítségére szorul,  - állapota kromoszóma-rendellenesség miatt súlyosnak vagy középsúlyosnak minősíthető, *és állapota tartósan vagy véglegesen fennáll, továbbá önálló életvitelre nem képes vagy mások állandó segítségére szorul.* | Magyar  Államkincstár megyei Igazgatósága. | Központi költség-vetés | A támogatás havi összege:   * 19.968 Ft : ha az igénylő látási, hallási, értelmi, vagy mozgásszervi fogyatékos, illetve autista, * 25.088 Ft : - ha az igénylő halmozottan fogyatékos személy,vagy ha az igénylő látási, értelmi, vagy mozgásszervi fogyatékos, vagy autista, feltéve, hogy az önkiszolgáló képessége teljesen hiányzik. |
| **14**. **Álláskeresési járadék**  **1991. évi IV. tv. 25.-29.§** | Álláskeresési járadék illeti meg azt, aki  *- álláskereső,*  *- az álláskeresővé válását megelőző három éven belül legalább 360 nap jogosultsági idővel rendelkezik,*  *- munkát akar vállalni, de önálló álláskeresése nem vezetett eredményre*, és számára az állami foglalkoztatási szerv sem tud megfelelő munkahelyet felajánlani. | megyei kormány-hivatal munkaügyi központ | Központi költség-vetés | Az álláskeresési járadék összegét a kérelem benyújtását megelőző, vagy - ha az álláskeresőként való nyilvántartásba vételre későbbi időpontban kerül sor - az álláskeresőnek az álláskeresővé válását megelőző négy naptári negyedévben az ezen időszakkal érintett jogviszonyokban elért, munkaerő-piaci járulék alapja havi átlagos összegének alapulvételével kell kiszámítani. A havi átlagos összeg kiszámítása során ezen időszak alatt elért járulékalap összegét osztani kell azoknak a hónapoknak a számával, amelyekben az álláskeresőnek volt járulékalapot képező jövedelme. Ha az álláskereső adott hónapban nem az egész hónapra vonatkozóan rendelkezik járulékalappal, akkor a hónapot a havi átlagos összeg kiszámítása során töredékhónapként kell figyelembe venni.  Ellátás összege: Munkaerő-piaci járulékalap 60 %-a, legfeljebb a jogosultság kezdő napján hatályos minimálbér 100 %-a: 101.500,- Ft/hó. |
| **15. Nyugdíj előtti álláskeresési segély**  **1991. évi IV. tv.**  **30.§** | Az álláskereső kérelmére nyugdíj előtti álláskeresési segélyt kell megállapítani, ha  - munkát akar vállalni, de önálló álláskeresése nem vezetett eredményre, és számára az állami foglalkoztatási szerv sem tud megfelelő munkahelyet felajánlani, és  - a kérelem benyújtásának időpontjában a rá irányadó öregségi nyugdíjkorhatár betöltéséhez legfeljebb öt év hiányzik, és legalább 45 napon át álláskeresési járadékban részesült és az álláskeresési járadék folyósítási időtartamát kimerítette, vagy a folyósítási időtartam kimerítését megelőzően az álláskeresési járadék folyósítását az állami foglalkoztatási szerv - kereső tevékenység miatt - megszüntette és az álláskereső álláskeresési járadékra ismételten nem szerzett jogosultságot,  - az álláskeresési járadék folyósításának kimerítését, vagy a *b)* pontban meghatározott megszüntetését követően három éven belül betöltötte a *b)* pontban meghatározott életkort, és  *-* rendelkezik az öregségi nyugdíjhoz szükséges szolgálati idővel, és  *-* korhatár előtti ellátásban, szolgálati járandóságban, balettművészeti életjáradékban és átmeneti bányászjáradékban nem részesül. | megyei kormány-hivatal munkaügyi központ | Központi költség-vetés | Az álláskeresési segély összegét a kérelem benyújtásának időpontjában hatályos kötelező legkisebb munkabér (10.500,- Ft) 40 százalékának alapulvételével kell megállapítani. Ha az álláskeresési járadék megállapításakor meghatározott járadékalap a minimálbér 40%-nál alacsonyabb volt, az álláskeresési segély összegét a járadékalap alapulvételével kell megállapítani. Az egy napra járó álláskeresési segély összege az előzőekben foglaltak szerint meghatározott segélyalap harmincad része. |
| **16. Keresetpótló juttatás**  **1991. évi IV. tv.**  **14.§.** | Támogatható az állami foglalkoztatási szerv által felajánlott, vagy elfogadott képzése annak a személynek,  a) aki álláskereső,  b) aki 25. életévét - felsőfokú végzettségű személy esetén a 30. életévét - nem töltötte be, és a tanulói, hallgatói jogviszonya megszűnését követően álláskeresési járadékra és álláskeresési segélyre nem szerzett jogosultságot,  c) aki gyermekgondozási segélyben, gyermeknevelési támogatásban, illetőleg terhességi gyermekágyi segélyben, gyermekgondozási díjban vagy ápolási díjban részesül,  d) aki rehabilitációs ellátásban részesül,  e) akinek munkaviszonya várhatóan egy éven belül megszűnik, és ezt a munkaadó a munkavállalóval és az állami foglalkoztatási szervvel előzetesen írásban közölte, vagy  f) aki közfoglalkoztatásban vesz részt, és a képzésben való részvételt vállalja, továbbá  g) aki munkaviszonyban áll és rendszeres foglalkoztatása képzés nélkül nem biztosítható.  A c) pontban meghatározott személyek képzése akkor támogatható, ha a képzés időtartama hetente nem haladja meg a harminc órát, és  a) a gyermekgondozási segélyben, gyermekgondozási díjban részesülő személy képzése a gyermek egy éves - gyermekgondozási díj folyósítása esetén másfél éves - korának betöltését követően kezdődik meg, valamint  b) a gyermekgondozási segélyben, gyermeknevelési támogatásban részesülő személy kereső tevékenységet nem folytat. | megyei kormányhivatal munkaügyi központ | Központi költség-vetés | Képzési támogatásként  - az a)-b) pontban valamint az e)-g) pontban meghatározott személy részére kereset-kiegészítés vagy keresetpótló juttatás, valamint a képzéssel kapcsolatos költségek megtérítése;  - a c)-d) pontban meghatározott személy, valamint a foglalkoztatást helyettesítő támogatásra jogosult álláskereső részére az általános iskolai végzettség megszerzéséhez, vagy a szakképzés megkezdéséhez, a külön jogszabályban meghatározott bemeneti kompetenciák megszerzéséhez szükséges képzésben történő részvételhez a képzéssel kapcsolatos költségek megtérítése  adható. |
| **17. Vállalkozói járadék**  **1991. évi IV. tv.**  **2010. 01.01-től az egyéni és társas vállalkozó részére a feltételek fennállása esetén álláskeresési járadékot állapítanak meg.** | | | | |

**3. Gyermekek után járó ellátások**

az 1998. évi LXXXIV. törvényben szabályozott ellátások

**(Családok támogatásáról)**

|  |  |  |  |  |
| --- | --- | --- | --- | --- |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **1. Anyasági támogatás**  **1998. évi LXXXIV.tv.**  **29.§-tól**. | Anyasági támogatásra jogosult az anya, ha min. 4 alkalommal (koraszülés esetén egyszer) részt vett terhesgondozáson (e nélkül is, ha igazolja, hogy 5 hónapig külföldön tartózkodott) | Magyar Állam-kincstár megyei Igazgatósága | Központi költség-vetés | az öregségi nyugdíj mindenkori legkisebb összegének 225 %-a  **(64.125,- Ft),**  ikergyermekek esetén gyermekenként a 300% -a **(85.500,- Ft)** |
| **2. Gyermek-gondozási segély (GYES)**  **1998. évi LXXXIV. tv.**  **20.§** | Gyermekgondozási segély jogosult a szülő, a gyám, a 16. életévét betöltött kiskorú szülő (ha a gyermek gyámjával nem él közös háztartásban, és a szülői ház elhagyását a gyámhivatal engedélyezte), a gyermek 3. életévének betöltéséig, tartósan beteg, illetve súlyosan fogyatékos gyerek esetén 10 éves koráig.  Ikergyermekek esetén a gyermekek tankötelessé válása évének végéig.  **Nagyszülő is jogosult lehet a GYES-re, ha a gyermek**  - első életévét betöltötte, továbbá  - gondozása, nevelése a szülő háztartásában történik, valamint  - szülei a GYES-ről lemondanak és  - egyetértenek abban, hogy az ellátást a nagyszülő vegye igénybe.  A gyermek örökbefogadás előtti gondozásba történő kihelyezésének időpontjától számított hat hónap időtartamig gyermekgondozási segélyre jogosult **az örökbefogadó szülő** - a házastársi és rokoni örökbefogadás kivételével -, amennyiben a gyermek az örökbefogadás előtti gondozásba történő kihelyezéskor a harmadik életévét már betöltötte, ikergyermek esetén már tankötelessé vált, azonban a 10. életévét még nem töltötte be. A gyermekgondozási segélyben részesülő örökbefogadó szülő ebben az esetben kereső tevékenységet heti harminc órát meg nem haladó időtartamban folytathat.  ***Méltányosságból*** **a Kincstár vezetője gyermekgondozási segélyre való jogosultságot állapíthat meg:** a gyermeket nevelő személynek:  ha a gyermek szülei a gyermek nevelésében 3 hónapot meghaladóan akadályoztatva vannak, továbbá  **megállapíthatja, meghosszabbíthatja a jogosultságot:** a gyermek általános iskolai tanulmányainak megkezdéséig, legfeljebb azonban a gyermek 8. életévének betöltéséig, ha a gyermek betegsége miatt a gyermekek napközbeni ellátását biztosító intézményben nem gondozható. | Magyar Állam-kincstár megyei Igazgatósága | Központi költség-vetés | A gyermekgondozási segély havi összege - függetlenül a gyermekek számától - azonos az öregségi nyugdíj mindenkori legkisebb összegével, (**28.500,- Ft**). Töredékhónap esetén egy naptári napra a havi összeg harmincad része jár.  A gyermekgondozási segély havi összege ikergyermekek esetén azonos az öregségi nyugdíj mindenkori legkisebb összegének 2 gyermek esetén 200%-ával, 3 gyermek esetén 300%-ával, 4 gyermek esetén 400%-ával, 5 gyermek esetén 500%-ával, 6 gyermek esetén 600%-ával.  **10 % nyugdíjjárulék levonásra kerül,** ezért a folyósítás időtartama szolgálati időnek minősül.  A gyermekgondozási segélyben részesülő személy kereső tevékenységet  a gyermek egyéves kora után időkorlátozás nélkül folytathat,  - a gyermekgondozási segélyben részesülő nagyszülő kereső tevékenységet a gyermek hároméves kora után, heti harminc órát meg nem haladó időtartamban folytathat, vagy időkorlátozás nélkül, ha a munkavégzés az otthonában történik. |
| **3. Családi pótlék**  **(Nevelési ellátás, Iskoláztatási támogatás**)  2010. augusztus 30-tól a családi pótlék két ellátást foglal magába, a nevelési ellátást, és az iskoláztatási támogatást.  A nevelési ellátást a még nem tanköteles, az iskoláztatási támogatást a tanköteles, s már nem tanköteles, de közoktatási intézményben tanulmányokat folytató gyermekek után folyósítják.  A nevelési ellátás és az iskoláztatási támogatás megállapításának feltételei és az ellátás összege azonos a korábban folyósított családi pótlék összegével.  **1998. évi LXXXIV.tv.**  **6.§-tól** | **Nevelési ellátásra jogosult**:  - a vér szerinti, az örökbe fogadó szülő, a szülővel együtt élő házastárs, az a személy, aki a saját háztartásában nevelt gyermeket örökbe kívánja fogadni, és az erre irányuló eljárás már folyamatban van (a továbbiakban együtt: szülő), a nevelőszülő, , a gyám, továbbá az a személy, akihez a gyermekek védelméről és a gyámügyi igazgatásról szóló 1997. évi XXXI. törvény alapján a gyermeket ideiglenes hatállyal elhelyezték, a saját háztartásában nevelt, a gyermekotthonban nevelt, és  - a szociális intézmény vezetője az intézményben elhelyezett, még nem tanköteles gyermekre tekintettel, a gyermek tankötelessé válása évének október 31-éig.  Saját jogán jogosult nevelési ellátásra a tizennyolcadik életévét betöltött tartósan beteg, illetve súlyosan fogyatékos személy az iskoláztatási támogatásra való jogosultság megszűnésének időpontjától.  Nevelési ellátásra jogosult – a gyermekre tekintettel folyósított iskoláztatási támogatásra való jogosultság megszűnésének időpontjától a gyermek tizennyolcadik életévének betöltéséig – a fent említett személyek  - a tizenhatodik életévét betöltött, a sajátos nevelési igény tényét megállapító szakértői vélemény alapján középsúlyosan vagy súlyosan értelmi fogyatékos, illetve siketvak gyermekre tekintettel,  - azon tizenhatodik életévét betöltött gyermekre tekintettel, aki tankötelezettségét fejlesztő nevelés-oktatás, vagy fejlesztő iskolai oktatás keretében teljesítette.  **Iskoláztatási támogatásra jogosult:**  - a vér szerinti, az örökbe fogadó szülő, a szülővel együtt élő házastárs, az a személy, aki a saját háztartásában nevelt gyermeket örökbe kívánja fogadni, és az erre irányuló eljárás már folyamatban van (a továbbiakban együtt: szülő), a nevelőszülő, a gyám, továbbá az a személy, akihez a gyermeket ideiglenes hatállyal elhelyezték, a saját háztartásában nevelt, a gyermekotthonban nevelt, és  - a szociális intézmény vezetője az intézményben elhelyezett  - a tanköteles gyermekre tekintettel a gyermek tankötelessé válása évének november 1-jétől a tankötelezettség teljes időtartamára, valamint  - a tankötelezettsége megszűnését követően közoktatási intézményben tanulmányokat folytató gyermekre (személyre) tekintettel annak a tanévnek az utolsó napjáig, amelyben a gyermek (személy) a huszadik – a fogyatékos személyek jogairól és esélyegyenlőségük biztosításáról szóló törvény alapján fogyatékossági támogatásra nem jogosult, de sajátos nevelési igényű tanuló esetében huszonharmadik – életévét betölti; továbbá  a javítóintézet igazgatója vagy a büntetés-végrehajtási intézet parancsnoka a javítóintézetben nevelt vagy a büntetés-végrehajtási intézetben lévő, és gyermekvédelmi gondoskodás alatt álló, tanköteles gyermekre tekintettel a tankötelezettség teljes időtartamára. | Magyar Állam- kincstár Megyei Igazgatósága | Központi költség-vetés | Az ellátás havi összege:  - egy gyermekes család esetén **12.200,- Ft**  - egy gyermeket nevelő egyedülálló esetén **13.700,- Ft**  - két gyermekes család esetén (gyermekenként) **13.300,- Ft**  - két gyermeket nevelő egyedülálló esetén (gyermekenként) **14.800,- Ft**  - három vagy többgyermekes család esetén (gyermekenként) **16.000,-Ft**  - három vagy több gyermeket nevelő egyedülálló esetén (gyermekenként) **17.000,- Ft**  *-* a gyermekotthonban, javítóintézetben, büntetés-végrehajtási intézetben vagy szociális intézményben élő, továbbá nevelőszülőnél, hivatásos nevelőszülőnél elhelyezett, ideiglenes hatállyal elhelyezett gyermek, a gyámhivatal által a szülői ház elhagyását engedélyező határozatban megjelölt személy, valamint a saját jogon ellátásra jogosult személy esetén **14.800,-** forint. |
| **4. Magasabb összegű családi pótlék**  **1998. évi LXXXIV. tv.** | **A magasabb összegű családi pótlékra való jogosultság szempontjából tartósan beteg, illetve súlyosan fogyatékos**:  - az a 18 évesnél fiatalabb gyermek, aki az 5/2003.(II.19.) ESZCSM rendeletben meghatározott betegsége, illetve fogyatékossága miatt állandó vagy fokozott felügyeletre, gondozásra szorul, - az a tizennyolc évesnél idősebb személy, aki a tizennyolcadik életévének a betöltése előtt munkaképességét legalább 67%-ban elvesztette, legalább 50%-os mértékű egészségkárosodást szenvedett, vagy akinek egészségi állapota a rehabilitációs hatóság minősítése alapján a tizennyolcadik életévének a betöltése előtt sem haladja meg az 50%-os mértéket, és ez az állapot legalább egy éve tart, vagy előreláthatólag legalább egy évig fennáll. | Magyar Állam-kincstár Igazgatósága | Központi költség-vetés | Tartósan beteg, illetve súlyosan fogyatékos gyermek esetén **23.300,- Ft**  Tartósan beteg, illetve súlyosan fogyatékos gyermeket nevelő egyedülálló esetén esetén **25.900,- Ft**  18 éven felüli tartósan beteg, illetve súlyosan fogyatékos személy esetén **20.300,- Ft,** |
| **5. Gyermeknevelési támogatás** (**GYET)**  **1998. évi LXXXIV. tv. 23.§-tól.** | Gyermeknevelési támogatásra jogosult az a szülő, aki három vagy több kiskorú gyermeket nevel és a legkisebb gyerek 3 és 8 év közötti.  A gyermeknevelési támogatásban részesülő személy kereső tevékenységet heti harminc órát meg nem haladó időtartamban folytathat, vagy időkorlátozás nélkül, ha a munkavégzés otthonában történik | Magyar Állam-kincstár Igazgatósága | Központi költség-vetés | Az öregségi nyugdíj mindenkori legkisebb összege **(28.500- Ft)**  (10 % nyugdíjjárulék levonásra kerül, a folyósítás időtartama szolgálati időnek minősül) |  |  |  |  |

A kötelező egészségbiztosítás ellátásairól szóló

1997. évi LXXXIII. törvényben meghatározott ellátások

|  |  |  |  |  |
| --- | --- | --- | --- | --- |
| **1.Terhességi-gyermekágyi**  **segély (TGYÁS)**  **1997. évi LXXXIII. tv.**  **40.§** | Terhességi-gyermekágyi segélyre jogosult:  Terhességi-gyermekágyi segély annak jár, aki a szülést megelőzően két éven belül 365 napon át biztosított volt, és  - a biztosítás tartama alatt vagy a biztosítás megszűnését követő negyvenkét napon belül szül, vagy  - a biztosítás megszűnését követően negyvenkét napon túl baleseti táppénz folyósításának az ideje alatt vagy a folyósítás megszűnését követő huszonnyolc napon belül szül. | Egészség-biztosítási pénztár illetve a munkahelyi kifizetőhely. | Egészség-biztosítási Alap | Mértéke a naptári napi átlagkereset 70 %-a.  A folyósítás utólag történik. |
| **2. Táppénz**  **1997. évi LXXXIII. tv.**  **43. – 50. §** | Táppénzre jogosult az, aki a biztosítás fennállása alatt keresőképtelenné válik és a Tbj.-ben meghatározott mértékű pénzbeli egészségbiztosítási járulék fizetésére kötelezett.  Táppénz a keresőképtelenség tartamára jár, legfeljebb azonbana biztosítási jogviszony fennállásának időtartama alatt egy éven át. Ha a biztosított részére betegszabadság jár, a keresőképtelenség esetében táppénzre legkorábban a betegszabadságra való jogosultság lejártát követő naptól jogosult.  Az, aki a keresőképtelensége első napját közvetlenül megelőző egy évnél rövidebb ideig volt folyamatosan biztosított, táppénzt csak a folyamatos biztosításának megfelelő ideig kaphat.  Biztosításának a tartamára tekintet nélkül jár a táppénz annak, aki  a) tizennyolc éves kora előtt válik keresőképtelenné, vagy  b) iskolai tanulmányai megszűnését követő 180 napon belül biztosítottá válik, és keresőképtelenségéig megszakítás nélkül biztosított. | Társadalom-biztosítási kifizető-helyek vagy egészség-biztosítási pénztár. | Egészség-biztosítási Alap | A táppénz összegét a táppénzre jogosultság kezdő napját közvetlenül megelőző naptári évben elért jövedelem naptári napi átlaga alapján állapítják meg.  A táppénz összege a figyelembe vehető jövedelem naptári napi átlagának  - **hatvan** százaléka folyamatos, legalább kétévi biztosítási idő esetében,  - **ötven** százaléka két évnél rövidebb folyamatos biztosítási idő esetében, vagy a fekvőbeteg-gyógyintézeti ellátás tartama alatt, valamint ha a szülő a tizenkét évesnél fiatalabb gyermeke kórházi kezelése időtartamára abban az esetben, ha a gyermeke mellett tartózkodik a fekvőbeteg-ellátást nyújtó intézményben azzal, hogy a táppénz egy napra járó összege nem haladhatja meg a jogosultság kezdő napján érvényes minimálbér (98.000,- Ft) 200 százalékának harmincad részét(6.533,- Ft). |
| **3. Gyermekápolási táppénz**  **1997. évi LXXXIII. tv. 43.§-tól** | Gyermekápolási táppénzre a biztosított szülő jogosult:  - egyévesnél fiatalabb gyermek szoptatása, illetőleg otthoni ápolása és - a gyermek fekvőbeteg-szakellátást nyújtó intézményben történő kezelése esetén - a fekvőbeteg-szakellátást nyújtó intézményben történő tartózkodás címén a gyermek egyéves koráig;  - egyévesnél idősebb, de háromévesnél fiatalabb gyermek otthoni ápolása és - a gyermek fekvőbeteg-szakellátást nyújtó intézményben történő kezelése esetén - a fekvőbeteg-szakellátást nyújtó intézményben történő tartózkodás címén évenként és gyermekenként nyolcvannégy naptári napon át;  - háromévesnél idősebb, de hatévesnél fiatalabb gyermek otthoni ápolása és - a gyermek fekvőbeteg-szakellátást nyújtó intézményben történő kezelése esetén - a fekvőbeteg-szakellátást nyújtó intézményben történő tartózkodás címén évenként és gyermekenként negyvenkettő, egyedülállónak nyolcvannégy naptári napon át;  - hatévesnél idősebb, de tizenkét évesnél fiatalabb gyermek otthoni ápolása és - a gyermek fekvőbeteg-szakellátást nyújtó intézményben történő kezelése esetén - a fekvőbeteg-szakellátást nyújtó intézményben történő tartózkodás címén évenként és gyermekenként tizennégy, egyedülállónak huszonnyolc naptári napon át.  Méltányosságból adható táppénz a szülő részére, ha 12 éves, vagy annál idősebb, de 18 évesnél fiatalabb beteg gyermekét otthon ápolja, vagy a 12 éves, vagy annál idősebb, de 18 évesnél fiatalabb gyermeke kórházi kezelése időtartamára abban az esetben, ha a szülő a gyermeke mellett tartózkodik a fekvőbeteg ellátást nyújtó intézményben. | Társadalom-biztosítási kifizető-helyek vagy egészség-biztosítási pénztár. | Egészség-biztosítási Alap | A táppénz összege a figyelembe vehető jövedelem naptári napi átlagának  - **hatvan** százaléka folyamatos, legalább kétévi biztosítási idő esetében,  - **ötven** százaléka két évnél rövidebb folyamatos biztosítási idő esetében, vagya fekvőbeteg-gyógyintézeti ellátás tartama alatt, valamint ha a szülő a tizenkét évesnél fiatalabb gyermeke kórházi kezelése időtartamára abban az esetben, ha a gyermeke mellett tartózkodik a fekvőbeteg-ellátást nyújtó intézményben azzal, hogy a táppénz egy napra járó összege nem haladhatja meg a jogosultság kezdő napján érvényes minimálbér (101.500,- Ft) 200 százalékának harmincad részét. |
| **4. Gyermek-gondozási díj (GYED)**  **1997. évi LXXXIII. tv. 42/A.§** | Gyermekgondozási díjra jogosult  - a biztosított szülő, ha a gyermekgondozási díj igénylését - a gyermeket szülő anya esetén a szülést - megelőzően két éven belül 365 napon át biztosított volt,  - a terhességi-gyermekágyi segélyben részesült anya, akinek a biztosítási jogviszonya a terhességi-gyermekágyi segély igénybevételének időtartama alatt megszűnt, feltéve, hogy a terhességi-gyermekágyi segélyre való jogosultsága a biztosítási jogviszonyának fennállása alatt keletkezett és a szülést megelőzően két éven belül 365 napon át biztosított volt, és a gyermeket saját háztartásában neveli.  Gyermekgondozási díjra jogosult az a szülő nő is, aki az alábbi feltételek mindegyikének megfelel:  - a fent említett szabályok alapján(biztosítási jogviszony fennállása, előzetes 365 nap biztosítási idő igazolása) gyermekgondozási díjra nem jogosult,  - a gyermeke születését megelőző két éven belül államilag elismert felsőoktatási intézményben magyar nyelvű nappali képzésben legalább két félév aktív hallgatói jogviszonnyal rendelkezik, azzal, hogy egy félévre csak egy aktív hallgatói jogviszony vehető figyelembe, ( két aktív félév megállapításához a gyermek születését megelőző két éven belüli aktív félévekben összesen 300 naptári napi hallgatói jogviszonnyal kell rendelkezni)  - a gyermeke a fenti hallgatói jogviszony fennállása alatt vagy a hallgatói jogviszony szünetelését, illetve megszűnését követő 1 éven belül születik,  - a gyermeket saját háztartásában neveli,  - magyar állampolgár vagy másik EGT tagállam állampolgára, és  - a szülés időpontjában rendelkezik magyarországi bejelentett lakóhellyel. | Társadalom-biztosítási kifizető-helyek vagy egészség-biztosítási pénztár | Központi költség-vetés és  Egészség-biztosítási Alap | A naptári napi átlagkereset 70 %-a, azonban legfeljebb havonta a mindenkori minimálbér kétszeresének 70%-a.  10 % nyugdíjjárulék és SZJA-előleg kerül levonásra.  A gyermek egy éves kora után a gyermekgondozási díj flyósítása mellett korlátlan időtartamban lehet keresőtevékenységet folytatni. | |
| 5. Baleseti járadék  **1997. évi LXXXIII. tv.**  **57.§** | Baleseti járadékra jogosult az a személy, akinek üzemi baleset következtében tizenhárom százalékot meghaladó egészségkárosodása keletkezett, de a megváltozott munkaképességű személyek ellátásai nem illetik meg.  Ha az egészségkárosodás mértéke a húsz százalékot nem haladja meg, a baleseti járadék legfeljebb két éven át, ha meghaladja, az egészségkárosodás tartamára időbeli korlátozás nélkül jár.  A szilikózisból és azbesztózisból eredő és húsz százalékot meg nem haladó egészségkárosodás fennállása alatt a baleseti járadék időbeli korlátozás nélkül jár. | A lakóhely szerint illetékes  Nyugdíj-biztosítási Igazgatóság  folyósítja a Nyugdíj-folyósító Igazgatóság | Egészség-bztosítási Alap | A baleseti járadék mértéke az üzemi baleset okozta egészségkárosodás fokától függ. Az egészségkárosodás fokának megfelelően  - az 1. baleseti fokozatba tartozik az, akinek az egészségkárosodása 14-20 százalék,  - a 2. baleseti fokozatba tartozik az, akinek az egészségkárosodása 21-28 százalék,  - a 3. baleseti fokozatba tartozik az, akinek az egészségkárosodása 29-39 százalék,  - a 4. baleseti fokozatba tartozik az, akinek az egészségkárosodása 39 százalékot meghaladó mértékű.  A baleseti járadék összege a fent meghatározott fokozatok sorrendjében a havi átlagkereset nyolc, tíz, tizenöt, illetőleg harminc százaléka. | |

Egyéb kedvezmények

|  |  |  |  |  |
| --- | --- | --- | --- | --- |
| **1. A gyermek születése esetén az apát megillető munkaidő-kedvezmény**  **2012. évi I. tv.**  **118. §** | Az apának gyermeke születése esetén, legkésőbb a születést követő második hónap végéig, öt, ikergyermekek születése esetén hét munkanap pótszabadság jár, amelyet kérésének megfelelő időpontban kell kiadni. A szabadság akkor is jár, ha a gyermek halva születik vagy meghal. | A munkáltató | Központi költségvetés | A munkaidő kedvezmény tartamára távolléti díj jár. |
| **2. Gyermekek után járó pótszabadság**  **2012. évi I. tv.**  **118.§.** | A munkavállalónak a tizenhat évesnél fiatalabb gyermeke után  pótszabadság jár.  A pótszabadság szempontjából a gyermeket először a születésének évében, utoljára pedig abban az évben kell figyelembe venni, amelyben a tizenhatodik életévét betölti.  A pótszabadság mindkét szülőt megilleti (2011.évi CCXI.tv). |  | A munkáltató | Mértéke: a gyermek 16 éves koráig  - egy gyermek után 2  - két gyermek után 4  - kettőnél több gyermek után össszesen 7 nap  Afentipótszabadság fogyatékos gyermekenként **2** munkanappal nő, ha a munkavállaló gyermeke fogyatékos.  Fogyatékos gyermeknek tekintjük azt a gyermeket, akire tekintettel magasabb összegű családi pótlékot folyósítanak. |
| **3. Családi kedvezmény**  **1995. évi CXVII. tv.**  **4. családi járulékkedvezmény**  **1997. évi LXXX. tv.** | **családi kedvezmény érvényesítésére jogosult:**  - az a magánszemély, aki a családok támogatásáról szóló törvény szerint gyermekre tekintettel családi pótlékra jogosult,  - a várandós nő és a vele közös háztartásban élő házastársa a várandósság orvosi igazolása alapján a fogantatástól számított 91. nap hónapjától az élveszületés napját megelőző hónappal bezárólag;  - a családi pótlékra saját jogán jogosult gyermek (személy);  - a rokkantsági járadékban részesülő magánszemély  Ha a család a személyi jövedelemadóból nem tudja érvényesíteni a családi adókedvezmény összegét, azt az általa fizetett járulékból is érvényesíteni tudja  A családi járulékkedvezmény csökkenti a biztosított által fizetendő természetbeni és pénzbeli egészségbiztosítási járulék és nyugdíjjárulék együttes összegét. A személyi jövedelemadóról szóló, fentiek szerint ismertetett családi kedvezmény érvényesítésére jogosult biztosított és - a családi kedvezményt megosztással érvényesítő - biztosított házastársa, élettársa. A családi járulékkedvezményt a fenti személyek döntésük szerint együtt is, de csak egyszeresen érvényesíthetik. A családi járulékkedvezmény együttes igénybevételének feltétele az érintett magánszemélyek - adóbevallásban, munkáltatói adómegállapításban közösen tett, egymás adóazonosító jelét is feltüntető - nyilatkozata, amely tartalmazza a kedvezmény összegének felosztására vonatkozó döntésüket. |  | Központi költségvetés | A családi kedvezmény – az eltartottak lélekszámától függően – kedvezményezett eltartottanként és jogosultsági hónaponként  - egy és kettő eltartott esetén 62.500,- forint,  - három és minden további eltartott esetén 206.250,- forint levonást jelent az adóalapból.  A kedvezmény érvényesítésével egy-két gyermek esetén gyermekenként 10.000,- forinttal, három vagy több gyermek esetén gyermekenként 33.000,- forinttal csökkenhet a fizetendő adó.  A családi járulékkedvezmény összege a biztosítottat megillető, az Személyi jövedelemadóról szóló törvény szerinti családi kedvezmény összegéből  - a biztosított által vagy  - az Szja tv. szerinti családi kedvezmény közös igénybevételére jogosult biztosítottak által közösen és/vagy  - a biztosított és a családi kedvezményt megosztással érvényesítő biztosított házastársa, élettársa által együttesen ténylegesen érvényesített családi kedvezménnyel csökkentett összeg 16 százaléka, de legfeljebb a járulékok együttes összege. |  |  |  |  |
| **5. Ingyenes tankönyvellátás**  **2001. évi XXXVII. tv.**  **8.§.** | Ingyenes tankönyvre jogosult :   * + tartósan beteg   + testi, érzékszervi, értelmi, beszédfogyatékos, autista, több fogyatékosság együttes előfordulása esetén halmozottan fogyatékos,   + pszichés fejlődés zavarai miatt a nevelési, tanulási folyamatban tartósan és súlyosan akadélyozott (pl. dyslexia, dysgraphia, dyscalculia, mutizmus, kóros hyperkinetikus vagy kóros aktivitászavar)   + három vagy többgyermekes családban él,   + nagykorú és saját jogán iskoláztatási támogatásra jogosult,   + rendszeres gyermekvédelmi kedvezményben részesülő tanuló.   Nem vehető igénybe a normatív kedvezmény:  A gyermekvédelmi gondoskodásban részesülő – nevelőszülőnél, gyermekotthonban, vagy más bentlakásos intézményben nevelkedő – ideiglenes hatállyal elhelyezett, átmeneti vagy tartós nevelésbe vett tanuló után.  Abban a kérdésben, hogy a normatív kedvezményre való jogosultság elbírálásánál kit kell  - tartósan beteg, súlyosan fogyatékos, három- vagy többgyermekes családban élő, nagykorú és saját jogán iskoláztatási támogatásra jogosultnak tekinteni - kivéve, ha az iskoláztatási támogatásra való jogosultság a legmagasabb életkor elérése miatt szűnt meg - a családok támogatásáról szóló 1998. évi LXXXIV. törvény II. fejezetében,  - sajátos nevelési igényűnek tekinteni, a közoktatásról szóló törvény 121. §-a (1) bekezdésének 29. pontjában foglaltakat kell alkalmazni. | Igény-bejelentés alapján az iskola igazgatója.  Az igény-bejelentés időpontjáról az iskola értesít minden tanulót.  Az igény-bejelentési határidő elmulasztása jogvesztő hatályú  (kivéve a határidőn túl keletkezett igény-jogosultság esetét). | Központi költségvetés |  |

|  |  |  |  |  |
| --- | --- | --- | --- | --- |
| **1997. évi XXXI. törvényben szabályozott szociális rászorultságtól függő ellátások**  *( a gyermekek védelméről és a gyámügyi igazgatásról )* | | | | |
| **a). Pénzbeli ellátások** | | | | |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **1. Rendszeres gyermekvédelmi kedvezmény**  **19.§**  . | Rendszeres gyermekvédelmi kedvezményre jogosult:  a) akinek családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének **140%-át 39.900,- Ft** ha  - a gyermeket egyedülálló szülő, illetve más törvényes képviselő gondozza, vagy  - a gyermek tartósan beteg, illetve súlyosan fogyatékos, vagy  - a nagykorúvá vált gyermek esetén, ha megfelel az egyéb feltételeknek  b) akinek családjában az egy főre jutó jövedelem nem haladja megaz öregségi nyugdíj legkisebb összegének **130%-át 37.050,- Ft** az a.) pont alá nem tartozó esetben,  feltéve, hogy a vagyoni helyzet vizsgálata során az egy főre jutó vagyon értéke nem haladja meg a törvényben meghatározott értéket.  Vagyon alatt azt a hasznosítható ingatlant, járművet, továbbá vagyoni értékű jogot kell érteni, amelynek egy főre jutó értéke a gyermeket gondozó családban  - külön-külön számítva az öregségi nyugdíj legkisebb összegének húszszorosát, vagy  - együtt számítva az öregségi nyugdíj legkisebb összegének hetvenszeresét meghaladja. | gyámhatóság | Központi költségvetés | A rendszeres gyermekvédelmi kedvezményre való jogosultság lehetőséget biztosít:  - külön jogszabály alapján biztosított egyéb kedvezmények (pl. tankönyvtámogatás, tandíjtámogatás, stb.) igénybevételére.  A gyámhatóság annak a gyermeknek, fiatal felnőttnek, akinek rendszeres gyermekvédelmi kedvezményre való jogosultsága  - a tárgyév augusztus 1-jén fennáll, a tárgyév augusztus hónapjára tekintettel,  *-* a tárgyév november 1-jén fennáll, a tárgyév november hónapjára tekintettel  természetbeni támogatást nyújt fogyasztásra kész étel, ruházat, valamint tanszer vásárlására felhasználható Erzsébet-utalvány formájában.  A támogatás értéke alkalmanként 5800 Ft. |
| 2. Pénzbeli támogatás,valamint Pótlék  20/B.§ | A rendszeres gyermekvédelmi kedvezményre jogosult gyermek után a gyermek családbafogadó gyámjául kirendelt hozzátartozó pénzbeli ellátásra jogosult, ha  - a gyermek tartására köteles, és  - nyugellátásban, korhatár előtti ellátásban, szolgálati járandóságban, balettművészeti életjáradékban, átmeneti bányászjáradékban, megváltozott munkaképességű személyek ellátásaiban, időskorúak járadékában vagy olyan ellátásban részesül, amely a nyugdíjszerű rendszeres szociális ellátások emeléséről szóló jogszabály hatálya alá tartozik. | gyámhatóság | Központi költségvetés | A támogatás havi összege gyermekenként az öregségi nyugdíj mindenkori legkisebb összegének 22%-a 6.270,- Ft.A gyámhatóság annak a családba fogadó gyámként kirendelt hozzátartozónak, akinek pénzbeli ellátásra való jogosultsága- tárgyév augusztus 1-én fennáll, augusztus hónapban 8.400,- Ft, továbbá ha- tárgyév november 1-én fennáll, november hónapban 8.400,- Ft pótlékot állapít meg gyermekenként. |
| 3. Gyermektartásdíj megelőlegezése  **22.§** | Ha a tartásdíj behajtása átmenetileg lehetetlen és a gyermeket gondozó személy nem képes a gyermek részére a szükséges tartást nyújtani, feltéve, hogy a gyermeket gondozó családban az egy főre jutó jövedelem összege nem éri el az öregségi nyugdíj legkisebb összegének kétszeresét.  **(57.000,- Ft)** | járási hivatal | Központi költségvetés | A bíróság által meghatározott összeg, azzal, hogy a megelőlegezett gyermektartásdíj összege nem haladhatja meg gyermekenként az öregségi nyugdíj legkisebb összegének 50%-át.  A tartás részbeni biztosítása esetén ennél alacsonyabb összeg is lehet, de mértéke ebben az esetben sem lehet kevesebb az öregségi nyugdíj legkisebb összege 10 %. |
| 5. Óvodáztatási támogatás  20/C.§ | A települési önkormányzat jegyzője az óvodáztatási támogatásra való jogosultságát - kérelmére - annak a szülőnek vagy családbafogadó gyámnak állapítja meg, akinek gyermeke  - tekintetében a halmozottan hátrányos helyzet fennállását a jegyző megállapította, és  - legkésőbb annak az óvodai nevelési évnek a kezdetéig, amelyben az ötödik életévét betölti, megkezdi az óvodai nevelésben való tényleges részvételt és a kérelem benyújtását közvetlenül megelőző időszakban legalább két hónapon keresztül rendszeresen jár óvodába.  A gyámhatóság a rendszeres gyermekvédelmi kedvezményre való jogosultság elbírálásával egyidejűleg kérelemre - külön döntésben, a rendszeres gyermekvédelmi kedvezményre való jogosultsággal egyező időtartamra - megállapítja a gyermek, nagykorúvá vált gyermek hátrányos vagy halmozottan hátrányos helyzetének fennállását.  Az óvodáztatási támogatás iránti kérelmet a szülői felügyeletet gyakorló szülő vagy a családbafogadó gyám legfeljebb annak az óvodai nevelési évnek a kezdetéig terjesztheti elő, amely évben a gyermek az ötödik életévét betölti. | jegyző |  | Első alkalommal 20.000,- Ft Második alkalommal 10.000,- Ft  Első alkalommal nyújtható természetben. |
| 6. Otthonteremtési támogatás  **25.§** | Otthonteremtési támogatásra jogosult az a fiatal felnőtt, akinek  *-* legalább hároméves időtartamú folyamatos - gondozási helyén töltött - nevelésbe vétele a nagykorúvá válásával szűnt meg, és  *-* készpénzének, biztosításra vagy más célból lekötött betétjének, vagy ingatlan vagyonának értéke nem haladja meg az öregségi nyugdíj legkisebb összegének hatvanszorosát, azzal, hogy az öregségi nyugdíj legkisebb összegeként az otthonteremtési támogatás megállapítása időpontjában érvényes öregségi nyugdíj legkisebb összegét kell figyelembe venni.  A készpénz vagyonba a fiatal felnőtt árvaellátásából és keresményéből származó megtakarítása nem számít bele.  Egyéb feltételek megléte esetén három évnél rövidebb időtartamú nevelésbe vétel is jogosít a támogatás igénybevételére. | járási hivatal | Központi költségvetés | Az otthonteremtési támogatás mértékét a folyamatos nevelésben eltöltött évek és a jogosult készpénz és ingatlan vagyonának együttes értéke alapján úgy kell megállapítani, hogy a vagyonnal nem rendelkező jogosult esetén érje el, a vagyonnal rendelkező jogosult esetén pedig a vagyonnal együtt érje el  - a négy évnél rövidebb időtartamú nevelésbe vételnél az otthonteremtési támogatás megállapítása idején érvényes öregségi nyugdíj legkisebb összegének negyvenszeresét,  - a négy évet meghaladó időtartamú nevelésbe vételnél az otthonteremtési támogatás megállapítása idején érvényes öregségi nyugdíj legkisebb összegének ötvenszeresét,  - az öt évet meghaladó időtartamú nevelésbe vételnél az otthonteremtési támogatás megállapítása idején érvényes öregségi nyugdíj legkisebb összegének hatvanszorosát. |
| 7. Gyermekétkeztetés normatív kedvezménye  148.§ | Térítési díjkedvezményre jogosult:  - a rendszeres gyermekvédelmi kedvezményben részesülő bölcsődés, óvodás, az 1-8. évfolyamon nappali rendszerű iskolai oktatásban részt vevő,  - fogyatékos gyermekek számára nappali ellátást nyújtó, az Szt. hatálya alá tartozó intézményben elhelyezett, gyermek az intézményi térítési díj 100%-át  - a fentiek alá nem tartozó, tartósan beteg vagy fogyatékos gyermek, tanuló után az intézményi térítési díj 50%-át  - három- vagy többgyermekes családoknál gyermekenként az intézményi térítési díj 50%-át kedvezményként kell biztosítani.  ***Tartós betegség****:* azon kórforma, amely a külön jogszabályban meghatározott magasabb összegű családi pótlékra jogosít,  ***Fogyatékos gyermek,*** *fiatal felnőtt:*  - a gyermekvédelmi pénzbeli és természetbeni ellátások tekintetében a külön jogszabályban meghatározott magasabb összegű családi pótlékra jogosító fogyatékosságban szenvedő gyermek, fiatal felnőtt,  - a személyes gondoskodás keretébe tartozó gyermekjóléti alapellátások és gyermekvédelmi szakellátások, valamint a gyermekétkeztetés normatív kedvezménye tekintetében a nemzeti köznevelésről szóló 2011. évi CXC. törvény 4. § 25. pontjában foglaltaknak megfelelő **sajátos nevelési igényű gyermek, fiatal felnőtt.**  A kedvezmény megállapításához közös háztartásban élőként kell figyelembe venni.  - a 18 éven aluli  - a 25 évesnél fiatalabb, közoktatásban nappali rendszerű oktatásban részt vevő, illetve nappali tagozaton tanuló, valamint  - életkortól függetlenül a tartósan beteg vagy súlyosan fogyatékos gyermekeket | Megállapítja  az  intézmény-vezető. | Központi költségvetés | Gyermekétkeztetés esetén - a rendszeres gyermekvédelmi kedvezményben részesülő bölcsődés, óvodás, az 1-8. évfolyamon nappali rendszerű iskolai oktatásban részt vevő,  fogyatékos gyermekek számára nappali ellátást nyújtó, az Szt. hatálya alá tartozó intézményben elhelyezett, gyermek az intézményi térítési díj **100%**-át  - a fentiek alá nem tartozó, tartósan beteg vagy fogyatékos gyermek, tanuló után az intézményi térítési díj 50%-át  - három- vagy többgyermekes családoknál gyermekenként az intézményi térítési díj 50%-át  kedvezményként kell biztosítani .  A normatív kedvezmény csak egy jogcímen vehető igénybe. Nem jár a tanulónak kedvezmény azon étkeztetésére, amely kedvezményre - a szakképzésre vonatkozó rendelkezések szerint létrejött - tanulói szerződése alapján már jogosult. A gyermekvédelmi gondoskodásban részesülő - nevelőszülőnél, gyermek-otthonban, vagy más bentlakásos intézményben nevelkedő - ideiglenes hatállyal elhelyezett, átmeneti vagy tartós nevelésbe vett gyermek után nem vehető igénybe a normatív kedvezmény.  A települési önkormányzatoknak a gyermekek napközbeni ellátása keretében nyújtott gyermek-étkeztetés térítési díjának szociális alapon történő egyedi mérséklésére vagy elengedésére is van lehetősége, melyhez állami támogatásban részesül. |

|  |  |  |  |  |
| --- | --- | --- | --- | --- |
| **b). Természetben nyújtott ellátások** | | | | |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **1. Természetben nyújtott rendkívüli gyermekvédelmi támogatás**    **21.§** | Ha a gyermeket gondozó család időszakosan létfenntartási gondokkal küzd, vagy létfenntartását veszélyeztető rendkívüli élethelyzetbe került | A helyi önkormányzat  képviselőtestülete. | A központi költségvetés  és az önkormányzat  költségvetése. | - tankönyv- és tanszerellátásának  támogatása  - a gyermekintézmények étkezési térítésé-nek díjkedvezménye,  - tandíj,  - egészségügyi szolgáltatásért fizetendő  térítési díj, illetve  - egyéb ellátás kifizetésének átvállalása |

|  |  |  |  |  |
| --- | --- | --- | --- | --- |
| 4. Az 1997. évi LXXXI. törvény fontosabb ellátásai  **A társadalombiztosítási nyugellátásról** | | | | |
| **Típus** | **Jogosultság** | **Ki állapítja meg?** | **Forrás** | **Forma/összeg** |
| **1. Öregségi teljes nyugdíj**  **1997 évi LXXXI. tv.**  **7.§** | A társadalombiztosítási öregségi nyugdíjra jogosító öregségi nyugdíjkorhatára annak, aki  a) 1952. január 1-je előtt született, a betöltött 62. életév,  b) 1952-ben született, a 62. életév betöltését követő 183. nap,  c) 1953-ban született, a betöltött 63. életév,  d) 1954-ben született, a 63. életév betöltését követő 183. nap,  e) 1955-ben született, a betöltött 64. életév,  f) 1956-ban született, a 64. életév betöltését követő 183. nap,  g) 1957-ben vagy azt követően született, a betöltött 65. életév.  Öregségi teljes nyugdíjra az jogosult, aki a születési évének megfelelő öregségi nyugdíjkorhatárt betöltötte, éslegalább húsz év szolgálati idővel rendelkezik, valamintazon a napon, amelytől kezdődően az öregségi teljes nyugdíjat megállapítják, biztosítással járó jogviszonyban nem áll, sem itthon, sem EGT – államban, illetve szociális biztonsági egyezmény hatálya alá tartozó személyek esetében a szerződő államban.  Öregségi teljes nyugdíjra életkorától függetlenül jogosult az a nő is, aki  - legalább negyven év jogosultsági idővel rendelkezik, és  -azon a napon, amelytől kezdődően az öregségi teljes nyugdíjat megállapítják, biztosítással járó jogviszonyban nem áll, sem itthon, sem EGT – államban, illetve szociális biztonsági egyezmény hatálya alá tartozó személyek esetében a szerződő államban. | Nyugdíj-biztosítási Igazgatóság | Nyugdíj-biztosítási Alap | Az öregségi nyugdíj összege az elismert szolgálati időtől és az öregségi nyugdíj alapját képező havi átlagkereset összegétől függ.  Az öregségi nyugdíjban részesülő személy utazási kedvezményre jogosult. |
| **2. Öregségi résznyugdíj**  **1997 évi LXXXI. tv.**  **7.§ (3) bek.** | Öregségi résznyugdíjra az jogosult, aki legalább tizenöt év szolgálati időt szerzett, és a rá irányadó nyugdíjkorhatárt betöltötte.  Öregségi résznyugdíjra az jogosult, aki  a) az öregségi nyugdíjkorhatárt betöltötte, és  b) legalább tizenöt év szolgálati idővel rendelkezik, valamint azon a napon, amelytől kezdődően az öregségi résznyugdíjat megállapítják, biztosítással járó jogviszonyban nem áll, sem itthon, sem EGT – államban, illetve szociális biztonsági egyezmény hatálya alá tartozó személyek esetében a szerződő államban. | Nyugdíj-biztosítási Igazgatóság | Nyugdíj-biztosítási Alap | Az elismert szolgálati idő alapján és – az 1988-tól a nyugdíj megállapítását megelőző napig elért, a járulékfizetés alapjául szolgáló keresetből számított a figyelembe vehető havi átlagkeresetből kerül megállapításra.  Az öregségi résznyugdíjban részesülő személy utazási kedvezményre jogosult. |
| **3. Kohatár előtti ellátás**  **2011. évi CLXVII. tv** | 2012. január 1-jétől megszűnt valamennyi korhatár előtti nyugellátás:  az előrehozott öregségi, a csökkentett összegű előrehozott öregségi, a korkedvezményes, a bányász,- művésznyugdíj, az országgyűlési képviselők, polgármesterek nyugdíja, korengedményes nyugdíj, szolgálati nyugdíj.  A korhatár előtti nyugdíjakat korhatár előtti ellátásként, a szolgálati nyugdíjat szolgálati járandóságként folyósítják. | Nyugdíj-biztosítási igazgatási szervek  Folyósítás: NYUFIG | Nemzeti Család és Szociál-politikai Alap | Az 57. életévét betöltött korhatár előtti ellátásban részesülő személy jogosult utazási kedvezményre |
| **4. A korhatár alatti nyugdíjasok keresőtevékenységére vonatkozó szabályok**  **83/B. §.** | A **versenyszférában** a korhatár előtti ellátásban, szolgálati járandóságban részesülő személy folytathat keresőtevékenységet.  A korhatár előtti ellátásban, szolgálati járandóságban részesülő személy ellátását szüneteltetni kell, ha a keresőtevékenységből származó jövedelme a tárgyév első napján érvényes minimálbér havi összegének tizennyolcszorosát (2013-ban 1.764.000,- Ft) meghaladja. (Ha a keretösszeg túllépésére decemberben kerül sor, a decemberi ellátást vissza kell fizetni.) E korlátozás megszűnik az öregségi nyugdíjkorhatár betöltésekor.  2013. július 1-jétől az öregségi nyugdíj (korhatár előtti ellátás) folyósítását - a jogviszony kezdő hónapját követő hónap első napjától a jogviszony megszűnése hónapjának utolsó napjáig - szüneteltetni kell, ha a nyugdíjas **közalkalmazotti jogviszonyban, kormányzati szolgálati jogviszonyban, állami vezetői szolgálati jogviszonyban, közszolgálati jogviszonyban, bírói szolgálati viszonyban, igazságügyi alkalmazotti szolgálati viszonyban, ügyészségi szolgálati viszonyban, fegyveres szervvel hivatásos szolgálati viszonyban, vagy a Magyar Honvédséggel szerződéses vagy hivatásos szolgálati viszonyban** áll. |  |  |  |
| **5. Rokkantsági nyugdíj**  **1997 évi LXXXI. tv. 36/A. §** | **2012.január 1-jétől új jogosultságot nem állapítanak meg.** |  |  |  |
| **6. Baleseti rokkantsági nyugdíj**  **1997 évi LXXXI. tv. 36./E.§** | **2012. január 1-jétől új jogosultságot nem állapítanak meg.** |  |  |  |

**Hozzátartozói ellátások**

*1997. LXXXI. törvény*

|  |  |  |  |  |  |  |  |
| --- | --- | --- | --- | --- | --- | --- | --- |
| **Típus** | | **Jogosultság** | **Ki állapítja meg?** | **Forrás** | **Forma/összeg** | | |
| **1. Özvegyi nyugdíj**  **1997. évi**  **LXXXI. tv.**  **45-53. §** | | Özvegyi nyugdíjat a házastárs, az elvált házastárs és az élettárs (házastárs) kaphat.  Özvegyi nyugdíjra az jogosult, akinek házastársa öregségi nyugdíjasként halt meg, vagy akinek házastársa  - a 22 éves életkor betöltését megelőzően hunyt el, és  az iskolai tanulmányai megszűnését követő 180 napon belül, vagy összesen legalább 2 év,  - a 22 éves életkor betöltését követően, de a 25 éves életkor betöltését megelőzően hunyt el, és legalább 4 év,  - a 25 éves életkor betöltését követően, de a 30 éves életkor betöltését megelőzően hunyt el, és legalább 6 év,  - a 30 éves életkor betöltését követően, de a 35 éves életkor betöltését megelőzően hunyt el, és legalább 8 év,  - a 35 éves életkor betöltését követően, de a 45 éves életkor betöltését megelőzően hunyt el, és legalább 10 év,  - a 45 éves életkor betöltését követően hunyt el, és legalább 15 év szolgálati időt szerzett.  Az ideiglenes özvegyi nyugdíj a házastárs halálától legalább egy évig, továbbá az elhunyt jogán árvaellátásra jogosult, másfél évesnél fiatalabb gyermeket eltartó özvegynek az árva 18 hónapos életkorának betöltéséig jár. Fogyatékos vagy tartósan beteg gyermek esetén az ideiglenes özvegyi nyugdíj azonos feltétellel a gyermek harmadik születésnapjáig folyósítható.  Az ideiglenes özvegyi nyugdíj megszűnését követően özvegyi nyugdíjra az jogosult, aki házastársa halálakor  - a reá irányadó öregségi nyugdíjra jogosító korhatárt betöltötte, vagy  - megváltozott munkaképességű, vagy  - házastársa jogán árvaellátásra jogosult fogyatékkal élő, illetve tartósan beteg, vagy legalább két árvaellátásra jogosult gyermek eltartásáról gondoskodik | Nyugdíjbiztosítási Igazgatóság  Ha a jogszerző nyugdíjasként hunyt el, a Nyugdíjfolyósító Igazgatóság. | Nyugdíj-biztosítási Alap | Az ideiglenes özvegyi nyugdíj **hatvan százaléka** annak az öregségi nyugdíjnak, amely az elhunytat halála időpontjában megillette, vagy megillette volna.  Az özvegyi nyugdíj mértéke:  - a reá irányadó öregségi nyugdíjra jogosító korhatárt betöltött, vagy megváltozott munkaképességű özvegy esetén, aki rokkantsági ellátásban, rehabilitációs ellátásban, saját jogú nyugellátásban, korhatár előtti ellátásban, szolgálati járandóságban, balettművészeti életjáradékban és átmeneti bányászjáradékban **nem** részesül, **hatvan százaléka,**  - a reá irányadó öregségi nyugdíjra jogosító korhatárt betöltött, vagy megváltozott munkaképességű özvegy esetén, aki egyidejűleg rokkantsági ellátásban, rehabilitációs ellátásban, saját jogú nyugellátásban, korhatár előtti ellátásban, szolgálati járandóságban, balettművészeti életjáradékban vagy átmeneti bányász-járadékban részesül, **harminc** százaléka  annak az öregségi nyugdíjnak, amely az elhunytat halála időpontjában megillette, vagy megillette volna.  Az özvegyi nyugdíjban részesülő személy utazási kedvezményre jogosult. | | |
| **2. Árvaellátás**  **1997. évi**  **LXXXI. tv.**  **54-56.§** | | Árvaellátásra az a gyermek jogosult – ideértve a házasságban vagy az élettársi közösségben együtt élők egy háztartásban közösen nevelt gyermeket is –, akinek elhunyt szülője rendelkezik az életkora szerint (az özvegyi nyugdíjnál már ismertetett) meghatározott szolgálati idővel.  Az árvaellátás legkorábban az elhunyt személy halála napjától kezdődően a gyermek 16. életévének betöltése napjáig jár. Ha a gyermek oktatási intézmény nappali tagozatán tanul, az árvaellátás a tanulmányok tartamára, de legfeljebb a huszonötödik életév betöltéséig jár. Ha a jogosultság megszűnése előtt a gyermek megváltozott munkaképességűvé válik, ennek tartamára az árvaellátás életkorra tekintet nélkül megilleti. | Nyugdíjbiztosítási Igazgatóság  Ha a jogszerző nyugdíjasként hunyt el, a Nyugdíjfolyósító Igazgatóság. | Nyugdíj-biztosítási Alap | | | Az árvaellátás gyermekenként annak a nyugdíjnak a harminc százaléka, ami az elhunytat öregségi nyugdíjként halála időpontjában megillette, vagy megillette volna.  Az árvaellátás legkisebb összege: 24.250 Ft.  Az elhunytat megillető öregségi nyugdíj hatvan százaléka jár árvaellátásként annak a gyermeknek,  - akinek mindkét szülője elhunyt,  - akinek életben lévő szülője megváltozott munkaképességű,  Az árvaellátásban részesülő személy utazási kedvezményre jogosult. | | |
| **3. Szülői nyugdíj**  **1997. évi**  **LXXXI. tv.**  **58-59.§** | | Szülői nyugdíjra az a szülő jogosult, akinek gyermeke (unokája) az életkora szerint szükséges szolgálati időt megszerezte, és  - a szülő (nagyszülő) a gyermeke (unokája) halálakor megváltozott munkaképességű, vagy 65. életévét betöltötte, és  - a szülőt (nagyszülőt) a gyermeke (unokája) a halálát megelőző egy éven át túlnyomó részben eltartotta. | Nyugdíjbiztosítási Igazgatóság  Ha a jogszerző nyugdíjasként hunyt el, a Nyugdíjfolyósító Igazgatóság. | Nyugdíj-biztosítási Alap | | A szülői nyugdíj mértéke:  - a reá irányadó öregségi nyugdíjra jogosító korhatárt betöltött, vagy megváltozott munkaképességű személy esetén, aki rokkantsági ellátásban, rehabilitációs ellátásban, saját jogú nyugellátásban, korhatár előtti ellátásban, szolgálati járandóságban, balettművészeti életjáradékban és átmeneti bányászjáradékban **nem** részesül, **hatvan százaléka,**  - a reá irányadó öregségi nyugdíjra jogosító korhatárt betöltött, vagy megváltozott munkaképességű személy esetén, aki egyidejűleg rokkantsági ellátásban, rehabilitációs ellátásban, saját jogú nyugellátásban, korhatár előtti ellátásban, szolgálati járandóságban, balettművészeti életjáradékban vagy átmeneti bányász-járadékban részesül, **harminc** százaléka  annak az öregségi nyugdíjnak, amely az elhunytat halála időpontjában megillette, vagy megillette volna. | | |
| **4. Özvegyi járadék**  **1997. évi**  **LXXXI. tv.**  **61/A. §.** | Az elhunyt biztosított társadalombiztosítási egyéni számláján nyilvántartott nyugdíjcélú befizetéseinek összege alapján a Nyugdíjbiztosítási Alap az özvegyi nyugdíjra jogosult személy - mint az elhunyt biztosított különös jogutódja - számára özvegyi járadékot fizet, amennyiben az özvegyi járadék összege magasabb, mint a törvényben meghatározott özvegyi nyugdíj összege.  Özvegyi járadék fizetése esetén özvegyi nyugdíj nem folyósítható. | Nyugdíjbiztosítási Igazgatóság  Ha a jogszerző nyugdíjasként hunyt el, a Nyugdíj-folyósító Igazgatóság. | Nyugdíj-biztosítási Alap | | Egyéni számlán nyilvántartott nyugdíjcélú befizetések összege | | |

**Emberi Erőforrások Minisztériuma**

**Szociális és Családügyért Felelős Államtitkárság**

### Központi Ügyfélszolgálati Iroda

Felelős kiadó: Dr. Veres Gábor

A **Minisztérium** postacíme:

1373 Budapest, Postafiók 609.

### A Központi Ügyfélszolgálati Iroda elérhetőségei:

Címe: Budapest, V. Szalay u. 10-14.

[www.emmiugyfelszolgalat.gov.hu](http://www.emmiugyfelszolgalat.gov.hu)

[ugyfelszolgalat@emmi.gov.hu](mailto:ugyfelszolgalat@emmi.gov.hu)

**Személyes ügyfélfogadás**  
Hétfő-kedd-csütörtök-péntek: 9-12 óráig

Szerda: 9-12 óráig 13-18 óráig